Lögbirtingablað

Lögbirtingablað er annað tveggja rita sem gefin eru út samkvæmt lögum um Stjórnartíðindi og Lögbirtingablað. Í Lögbirtingablaðinu eru birtar ýmsar opinberar auglýsingar, þar á meðal um dómstefnur, opinber skipti, kaupmála, nauðungarsölur, lögræðissviptingar, og stofnun félaga/fyrirtækja. Blaðið var fyrst gefið út á prenti árið 1908 og árið 2002 var hafin útgáfa þess á rafrænu formi. Hvort tiltekin auglýsing hafi bindandi áhrif á réttarstöðu aðila fer aðallega eftir lagaheimildinni sem hún byggist á og birtingarhætti hennar innan blaðsins, en staða viðkomandi aðila sem áskrifanda þess er ekki talin skipta máli. Fyrir útkomu blaðsins voru auglýsingar sem þessar birtar í fjölmiðli sem hafði fengið einkarétt til birtingu slíkra auglýsinga hverju sinni.Alþingistíðindi 1907, A-deild, bls. 327 Þótt skilja megi nafn blaðsins þannig að það sé hlutverk þess að birta lög kemur nafnið frá þeirri staðreynd að um sé að ræða lögbirtingu þeirra auglýsinga sem um ræðir.Alþingistíðindi 1907, A-deild, bls. 328

 Heimildir 

Flokkur:Lögfræði